stanford-oval/wikipedia huggingface dataset:
มหาวิทยาลัยโอคลาโฮมาสเตต

สำหรับมหาวิทยาลัยในรัฐที่ชื่อคล้ายกัน ดูที่ มหาวิทยาลัยโอคลาโฮมา
อาคารสติวเดนท์ยูเนี่ยนในวิทยาเขตเมืองสทิลวอเทอร์
มหาวิทยาลัยโอคลาโฮมาสเตต (อังกฤษ: Oklahoma State University ย่อว่า OSU) เป็นมหาวิทยาลัยรัฐตั้งอยู่ที่เมืองสทิลวอเทอร์ ในรัฐโอคลาโฮมา สหรัฐอเมริกา ก่อตั้งในปี พ.ศ. 2433 (ค.ศ. 1890) เดิมใช้ชื่อว่าโอคลาโฮมาเอเอนด์เอ็มคอลเลจ (Oklahoma A&M College) และได้เปลี่ยนเป็นมหาวิทยาลัยโอคลาโฮมาสเตต หรือ Oklahoma State University ในปี พ.ศ. 2500 (ค.ศ. 1957) โดยมีนักศึกษาประมาณ 23,307 คน (พ.ศ. 2553) นอกจากวิทยาเขตหลักในสทิลวอเทอร์ มหาวิทยาลัยมีวิทยาเขตอยู่ในเมือง โอคลาโฮมาซิตี โอกมัลกี และ ทัลซา
ศิษย์เก่าที่มีชื่อเสียง

ที. บูน พิกเกนส์ (T. Boone Pickens) มหาเศรษฐีธุรกิจน้ำมัน
โทนี แอลเลน (Tony Allen) นักบาสเกตบอลเอ็นบีเอ
ริกกี ฟาวเลอร์ (Rickie Fowloer) นักกอล์ฟพีจีเอ
ศิษย์เก่าที่มีชื่อเสียง > ชาวไทย

ศาสตราจารย์ ดร.พงษ์ศักดิ์ อังกสิทธิ์ อธิการบดีมหาวิทยาลัยเชียงใหม่
ศาสตราจารย์ ดร.ธีรวุฒิ บุณยโสภณ อธิการบดีมหาวิทยาลัยเทคโนโลยีพระจอมเกล้าพระนครเหนือ
รองศาสตราจารย์ ดร.เทพ พงษ์พานิช อธิการบดีมหาวิทยาลัยแม่โจ้
ดร.สุกิจ นิตินัย อธิการบดี มหาวิทยาลัยเทคโนโลยีราชมงคลกรุงเทพ
รุ่งเรือง อิศรางกูร ณ อยุธยา อดีตรัฐมนตรีช่วยว่าการกระทรวงเกษตรและสหกรณ์
แหล่งข้อมูลอื่น

เว็บไซต์มหาวิทยาลัยโอคลาโฮมาสเตต
| ด ค กมหาวิทยาลัยในกลุ่มบิ๊กทเวลฟ์ |
| --- | --- | --- |
|  แคนซัส  แคนซัสสเตต  โคโลราโด  เนแบรสกา  เบย์เลอร์  เท็กซัส  เท็กซัสเอแอนด์เอ็ม  เท็กซัสเทค  มิสซูรี  โอคลาโฮมา  โอคลาโฮมาสเตต  ไอโอวาสเตต  |  แคนซัส  แคนซัสสเตต  โคโลราโด  เนแบรสกา  เบย์เลอร์  เท็กซัส  เท็กซัสเอแอนด์เอ็ม  เท็กซัสเทค  มิสซูรี  โอคลาโฮมา  โอคลาโฮมาสเตต  ไอโอวาสเตต  |  |
มอนโรเวีย

| มอนโรเวีย |
| --- | --- |
เมืองหลวง
มอนโรเวีย
ภาพมุมสูงเมืองมอนโรเวีย
   ธง
มอนโรเวียที่ตั้งในไลบีเรีย, แอฟริกาตะวันตกแสดงแผนที่ไลบีเรียมอนโรเวียมอนโรเวีย (แอฟริกา)แสดงแผนที่แอฟริกา
พิกัด: 6°18′48″N 10°48′5″W﻿ / ﻿6.31333°N 10.80139°W﻿ / 6.31333; -10.80139
ประเทศ:  ไลบีเรีย
มณฑล:  มอนต์เซอร์ราโด
เขต: เกรตเทอร์มอนโรเวีย
Established: 25 เมษายน ค.ศ. 1822
ตั้งชื่อจาก: เจมส์ มอนโร - ประธานาธิบดีสหรัฐ
การปกครอง
 • ประเภท: รัฐบาลท้องถิ่นมอนโรเวีย
 • นายกเทศมนตรี: เจฟเฟอร์สัน ที. คอยจี
พื้นที่
 • เมืองหลวง: 75.00 ตร.ไมล์ (194.25 ตร.กม.)
ประชากร (2008 Census)
 • รวมปริมณฑล: 1,010,970 คน
เขตเวลา: UTC+0 (GMT)
ภูมิอากาศ: Am
เว็บไซต์: www.emansion.gov.lr
ถนนบรอดสตรีต , มอนโรเวีย
มอนโรเวีย (อังกฤษ: Monrovia) เป็นเมืองหลวงของประเทศไลบีเรีย ซึ่งเป็นประเทศที่อยู่ทางแอฟริกาตะวันตก ตั้งอยู่ริมชายฝั่งมหาสมุทรแอตแลนติก บริเวณแหลมเมชูราโด เขตเมืองมีประชากรประชากร 1,010,970 คน ในเขตเกรเตอร์มอนโรเวีย จากการสำรวจประชากรในปี ค.ศ. 2008 เป็น 29% ของประชากรในประเทศไลบีเรีย และถือเป็นเมืองที่มีประชากรมากที่สุดในประเทศ ทั้งยังเป็นเมืองท่าทางวัฒนธรรม การเมืองและเศรษฐกิจของประเทศ
เมืองนี้ได้รับการก่อตั้งใน ค.ศ. 1822 ตั้งชื่อเพื่อเป็นเกียรติแก่ประธานาธิบดีสหรัฐอเมริกา เจมส์ มอนโร ผู้สนับสนุนคนสำคัญในการก่อตั้งของไลบีเรีย นอกเหนือจากวอชิงตันดีซีแล้ว เมืองนี้ก็ถือเป็นเมืองหลวงเมืองเดียวที่ตั้งชื่อตามประธานาธิบดีสหรัฐ เมืองมอนโรเวียก่อตั้งหลังเมืองฟรีทาวน์ ประเทศเซียร์ราลีโอน 30 ปี เป็นรกรากแห่งแรกของชาวอเมริกันเชื้อสายแอฟริกาในแอฟริกา กองทัพสหรัฐขยับขยายท่าเรือของมอนโรเวียออกไปมากในช่วงระหว่างสงครามโลกครั้งที่สอง สินค้าส่งออกหลักคือ น้ำยางและแร่เหล็ก ยังมีผลผลิตที่ผลิตในสถานที่ อย่างเช่น ปูนซีเมนต์ การกลั่นปิโตรเลียม ผลิตอาหาร อิฐและกระเบื้อง เครื่องเรือน และเคมีภัณฑ์
มอริซ แฟลนากัน

| เซอร์มอริซ แฟลนากัน |
| --- | --- |
เกิด: 17 ตุลาคม พ.ศ. 2471 ลี, แลงคาเชอร์, ประเทศอังกฤษ
เสียชีวิต: 7 พฤษภาคม พ.ศ. 2558 (86 ปี) ลอนดอน, ประเทศอังกฤษ
สัญชาติ: บริติช
พลเมือง: บริติช
การศึกษา: Leigh Boys Grammar School และ Lymm Grammar School
ศิษย์เก่า: มหาวิทยาลัยลิเวอร์พูล
อาชีพ: รองประธานกรรมการของเดอะเอมิเรตส์กรุ๊ป
นายจ้าง: เดอะเอมิเรตส์กรุ๊ป
คู่รัก: ออดรีย์ โบลตัน
บุตร: 3
เซอร์มอริซ แฟลนากัน (อังกฤษ: Sir Maurice Flanagan; 17 ตุลาคม พ.ศ. 2471 – 7 พฤษภาคม พ.ศ. 2558) เป็นผู้ก่อตั้งเอมิเรตส์แอร์ไลน์ และเป็นรองประธานกรรมการบริษัทเดอะเอมิเรตส์กรุ๊ป
เขาเสียชีวิตเมื่อวันที่ 7 พฤษภาคม พ.ศ. 2558 ในบ้านของเขาที่กรุงลอนดอน โดยสาเหตุธรรมชาติ ด้วยอายุ 86 ปี
มองโกล (ภาพยนตร์)

| มองโกล |
| --- | --- |
กำกับ: เซอร์เกย์ โบดรอฟ
เขียนบท:   อารีฟ อาลีเยฟ [ru]  เซอร์เกย์ โบดรอฟ 
อำนวยการสร้าง:   เซอร์เกย์ เซลียานอฟ [ru]  เซอร์เกย์ โบดรอฟ  แอนตัน เมลนิค 
นักแสดงนำ:   ทาดาโนบุ อาซาโนะ  ซุน หงเล่ย  ชุลุนี คูลาน 
กำกับภาพ:   เซอร์เกย์ โทรฟิมอฟ  โรเจอร์ สตอฟเฟอร์ส 
ตัดต่อ:   แซค สเตนเบิร์ก  วาลดิส ออสการ์สดอททีร์ 
ดนตรีประกอบ: ทูโอมาส กันเตลิเนน
บริษัทผู้สร้าง:   Kinokompaniya CTB [ru]  Andreevski Flag [ru]  X Filme Creative Pool [de]  Kinofabrika  Eurasia Film  
ผู้จัดจำหน่าย:   Nashe Kino (รัสเซีย)  X Verleih [de] (เยอรมนี) 
วันฉาย:   10 สิงหาคม ค.ศ. 2007 (2007-08-10) (วีบอร์ก)  20 กันยายน ค.ศ. 2007 (2007-09-20) (รัสเซีย)  7 สิงหาคม ค.ศ. 2008 (2008-08-07) (เยอรมนี) 
ความยาว: 125 นาที
ประเทศ:    คาซัคสถาน   รัสเซีย   มองโกเลีย   เยอรมนี 
ภาษา:   มองโกเลีย  จีน 
ทุนสร้าง: 18 ล้านดอลลาร์สหรัฐ
ทำเงิน: 26.5 ล้านดอลลาร์สหรัฐ
มองโกล (อังกฤษ: Mongol) เป็นภาพยนตร์แนวมหากาพย์ ฉายเมื่อปี ค.ศ. 2550 กำกับโดย เซอร์เกย์ โบดรอฟ จากบทภาพยนตร์ที่เขาเขียนร่วมกันกับ อารีฟ อาลีเยฟ ภาพยนตร์แสดงนำโดย ทาดาโนบุ อาซาโนะ, ซุน หงเล่ย และชุลุนี คูลาน
นักแสดง

ทาดาโนบุ อาซาโนะ รับบท เจงกิส ข่าน/เตมูจิน (Genghis Khan/Temüjin)
ซุน หงเล่ย รับบท จามูคา (Jamukha)
ชุลุนี คูลาน รับบท บอร์เท (Börte)
อมาดู มามาดาคอฟ รับบท ตาร์กูไต (Targutai)
บา เซ็น รับบท เยซูเก (Yesügei)
สาย ซิง กา รับบท ชิเลดู (Chiledu)
บู ริน รับบท ไทชา (Taichar)
อาลียา รับบท โอเอลุน (Oelun)
เฮ ฉี รับบท ได-เซเชน (Dai-Sechen)
เติ้ง บา เต เอ้อ รับบท ดาริไต (Daritai)
จาง จิง รับบท Garrison Chief
เบน ฮอน ซุน รับบท มังก์ (Monk)
แหล่งข้อมูลอื่น

มองโกล ที่อินเทอร์เน็ตมูวีเดตาเบส
มองโกล ที่บ็อกซ์ออฟฟิศโมโจ
มองโกล ที่รอตเทนโทเมโทส์
มองโกล ที่เมทาคริติก
มอนทรีออลสครูว์จ็อบ

| {{{article_name}}}> ข้อมูล |
| --- | --- |
สมาชิก: {{{members}}}
ฉายา: Montreal Screwjob
เปิดตัว: 9 พฤศจิกายน ค.ศ. 1997
มอนทรีออลสครีวจอป (อังกฤษ: Montreal Screwjob) เป็นเหตุการณ์ที่น่าจดจำใน ประวัติศาสตร์ ของ WWE โดยเหตุการณ์นี้เกิดขึ้นเมื่อวันที่ 9 พฤศจิกายน ค.ศ. 1997 ที่ โมลสัน เซ็นเตอร์ ในศึก เซอร์ไวเวอร์ ซีรีส์ ระหว่างการชิงแชมป์ WWF ของ ชอว์น ไมเคิลส์ กับ ฮิทแมน "เบรต" ฮาร์ต ซึ่งในขณะนั้นเบรตฮาร์ทเป็นแชมป์ WWF อยู่ วินซ์ แมคแมน ประธานของ WWF ซึ่งขณะนั้นทำหน้าที่โฆษกอยู่จึงได้สั่งให้ เอิร์ล เฮบเนอร์ กรรมการบนเวทีสั่นระฆังยุติการปล้ำและประกาศให้ ชอว์น ไมเคิลส์ เป็นแชมป์ WWF คนใหม่ทั้งๆที่ในตอนนั้นชอว์นได้ใส่ ชาร์ปชูตเตอร์ ต่อ เบรต ฮาร์ต แต่ เบรต ฮาร์ต ยังไม่ได้ตบพื้นยอมแพ้จึงทำให้หลังจากนั้น เบรต ฮาร์ต ได้ย้ายจาก WWF ไปอยู่ WCW แทนและในเวลาต่อมาทีมเขียนบทจึงได้เขียนบท Mr.McMahon ขึ้นมาในเวลาต่อมา 12 ปีหลังจากนั้น วินซ์ แมคแมน นำ เบรต ฮาร์ต มาเป็นผู้จัดการแข่งขันใน รอว์ เมื่อเดือนมกราคม ค.ศ. 2010 แต่โดน แมคแมนทรยศเกี่ยวกับเรื่องนี้ จนเป็นที่มาของประโยค Vince screw Bret (วินซ์ ทำลาย เบรต) และ Bret screw Bret (เบรต ทำตัวเอง) จนเหตุการณ์ มอนทรีออลสครูว์จ็อบ สิ้นสุดลง ในศึก เรสเซิลเมเนีย 26 เมื่อ เบรต ฮาร์ต เอาชนะ วินซ์ แมคแมน โดย เบรต ฮาร์ต ทำ ชาร์ปชูตเตอร์ใส่ แมคแมนจนยอมแพ้ในกฎ No hold Barred  ครั้งนั้น ชอว์น ไมเคิลส์ เลิกปล้ำเนื่องจากแพ้ ดิอันเดอร์เทเกอร์
แหล่งข้อมูลอื่น

WWE.com article, The Hit Man: Ten years later
Timeline of the Montreal Screwjob เก็บถาวร 2013-02-09 ที่ archive.today
เก็บถาวร 2012-10-26 ที่ เวย์แบ็กแมชชีน
| ด ค กดับเบิลยูดับเบิลยูอี |
| --- | --- | --- |
| ผู้บริหาร |  วินซ์ แม็กแมน  ลินดา แม็กแมน  เชน แม็กแมน  สเตฟานี แม็กแมน  ทริปเปิลเอช  |  |
| รายการที่ออกอากาศ |  รอว์  สแมคดาวน์  เอ็นเอ๊กซ์ที  เมนอีเวนต์  ทูโอไฟว์ ไลว์ฟ  |  |
| การคัดผล |  2002  2004  2005  2006  2007  2008  2009  2010  2011  2016  2017  2018  |  |
| ค่ายพัตนาทักษะ |  ดิพเซาธ์เรสต์ลิง  ฟลอริดาแชมเปียนชิปเรสต์ลิง  ฮาร์ทแลนด์เรสต์ลิงแอสโซเซียชั่น  อินเตอร์เนชั่นแนลเรสต์ลิงแอสโซเซียชั่น  เมมพิสแชมเปียนชิปเรสต์ลิง  โอไฮโอแวลลีเรสต์ลิง  |  |
| บริษัทย่อย |  สตูดิโอ  มิวสิก  แม็กกาซีน  โฮม วิดีโอ  วิดีโอ สตอรี่  บู๊ก  ยูนิเวิร์ส  |  |
| การเข้าซื้อกิจการงานเด่น |  เวิลด์แชมเปี้ยนชิพเรสต์ลิง  เอ็กซ์ตรีม แชมเปี้ยนชิพ เรสต์ลิง  อเมริกัน เรสต์ลิง แอสโซเชิลชั่น  เวิลด์คลาสส์แชมเปียนชิปเรสต์ลิง  |  |
| ดูเพิ่ม |  รายการศึกใหญ่  ตระกูลแม็กแมน  การขยายยี่ห้อของดับเบิลยูดับเบิลยูอี  มันนีอินเดอะแบงก์  สแลมมีอะวอร์ด  คิงออฟเดอะริง  อ็องเดรเดอะไจแอนต์ เมโมเรียล แบตเทิลรอยัล  เรสเซิลเมเนียวีเมนส์แบตเทิลรอยัล  ดัสตี โรดส์ แท็กทีม คลาสสิก  ทริปเปิลคราวน์แชมเปียนชิป  แกรนด์สแลมแชมเปียนชิป  ดับเบิลยูดับเบิลยูอี ทัวร์นาเมนต์  ดับเบิลยูดับเบิลยูอี มิกซ์แมทช์ ชาลเล้นจ์  |  |
มอร์กอธ

มอร์กอธ บาวเกลียร์
มอร์กอธ บาวเกลียร์ (อังกฤษ: Morgoth Bauglir) เป็นตัวละครที่แต่งขึ้นโดย เจ. อาร์. อาร์. โทลคีน ปรากฏในผลงานของโทลคีนเรื่อง ซิลมาริลลิออน และตำนานอื่นๆ ในยุคโบราณของปกรณัมชุดมิดเดิลเอิร์ธ มอร์กอธเป็นชาวไอนัวร์ ซึ่งเป็นเทพเจ้าเฉกเช่นวาลาร์ ชื่อเดิมของเขาคือ เมลคอร์ แต่ต่อมาเป็นที่รู้จักทั่วไปในมิดเดิลเอิร์ธในชื่อของ มอร์กอธ หลังจากที่เจ้าชายเอลฟ์นามว่า เฟอานอร์ เป็นผู้ตั้งให้
ในประวัติศาสตร์ของมิดเดิลเอิร์ธ มอร์กอธมีบทบาทเป็นฝ่ายอธรรมผู้ยิ่งใหญ่ ซึ่ง เซารอน เจ้าแห่งความมืดที่หลายคนรู้จักดีจากเดอะลอร์ดออฟเดอะริงส์เคยเป็นข้ารับใช้ของเขา นาม มอร์กอธ บาวเกลียร์ ที่จริงแล้วเป็นชื่อฉายา ชื่อของเขาที่ปรากฏครั้งแรกในไอนูลินดาเล (เรื่องราวของการสร้างมิดเดิ้ลเอิร์ธ และเป็นบทแรกของ ซิลมาริลลิออน ) มีชื่อว่า เมลคอร์ ซึ่งหมายถึง "ผู้ผงาดด้วยอำนาจ" ส่วนคำว่า มอร์กอธ สามารถแปลได้ว่า "ทรราชเจ้าแห่งความมืด" หรือ "ผู้กดขี่อันน่าสยดสยอง"  คำนี้มีที่มาจากภาษาเควนยาซึ่งหมายถึง ศัตรูมืด หรือ ความมืดอันน่าหวาดหวั่น (รากศัพท์มาจาก มอร์ (mor) - สีดำ ความมืด เงามืด และ กอส/กอธ (goth) - น่ากลัวมาก ความสยองขวัญ) ส่วนคำว่า บาวเกลียร์ เป็นภาษาซินดาริน หมายถึง ทรราช หรือ ผู้กดขี่ (รากศัพท์ MBAW - บังคับ พลังอำนาจ กดขี่)
ตัวละครนี้ไม่ได้ถูกเรียกว่ามอร์กอธจนกระทั่งเขาได้รับสมญานั้นจาก เฟอานอร์ แห่ง โนลดอร์ ซึ่งเป็นเหตุการณ์ที่เกิดขึ้นในยุคที่หนึ่ง (First Age) หลังจากเมลคอร์หลบหนีออกจากวาลินอร์แล้ว และพวกเอลฟ์ก็เรียกแต่ชื่อนั้นของเขา  แต่ก่อนหน้าเหตุการณ์นั้นเขาถูกเรียกเพียงว่า เมลคอร์
ระหว่างการพัฒนาการของตำนานของโทลคีน เขาได้เปลี่ยนแนวคิดเกี่ยวกับการแปรพักตร์ของไอนูองค์นี้ และเปลี่ยนชื่อของเขาด้วย นอกเหนือจากชื่อพิเศษของเขาซึ่งชาวโนลดอร์ตั้งให้ (มอร์กอธ) เขายังถูกเรียกในตำนานต่างๆ (ในหลากหลายรูปแบบ) ว่า'เมลโค' 'เบลคา' 'เมเลกอร์' และ 'เมเลโค' ชื่อของเขาในรูปซินดารินคือ 'เบเลกูร์' ซึ่งไม่เคยถูกใช้เลยนอกจากในคำที่แปลงรูปแล้วว่า 'เบเลกัวธ์' ซึ่งหมายถึง ’ความตายอันยิ่งใหญ่'
| ด ค กไอนัวร์ทั้งปวงจากตำนานของเจ>  อาร์. อาร์. โทลคีน |
| --- | --- |
มหาคีตาแห่งไอนัวร์: ไอนูลินดาเล
คณะเทพวาลาร์:  มานเว  อุลโม  อาวเล  โอโรเม  นาโม  เอียร์โม  ทุลคัส 
คณะเทพวาลิแอร์:  วาร์ดา  ยาวันนา  นิเอนนา  เอสเต  ไวเร  วานา  เนสซา 
เทพปัจจามิตร:  มอร์กอธ (หรือเมลคอร์) 
เทพไมอาร์:  เอออนเว  อิลมาเร  ออสเซ  อุยเนน  เซารอน  เมลิอัน  อาริเอน  ทิลิออน  คูรูโม (ซารูมาน)  โอโลริน (แกนดัล์ฟ)  บัลร็อก
มหาวิทยาลัยแห่งชาติออสเตรเลีย

เว็บย่อ
ANU
| --- | --- |

ชื่อย่อ: ANU
คติพจน์: Naturam Primum Cognoscere Rerum   ("First, to learn the nature of things")   (ไทย: "เหนือสิ่งอื่นใด จงเรียนรู้ธรรมชาติของสรรพสิ่ง")
ประเภท: มหาวิทยาลัยรัฐ
สถาปนา: ค.ศ. 1946
นายกสภาฯ: Dr Allan Hawke
ที่ตั้ง: แคนเบอร์รา Australian Capital Territory
เว็บไซต์: www.anu.edu.au
มหาวิทยาลัยแห่งชาติออสเตรเลีย (อังกฤษ: The Australian National University หรือ ANU) ก่อตั้งขึ้นเมื่อปี ค.ศ. 1946 ตั้งอยู่ ณ กรุงแคนเบอร์รา เมืองหลวงของประเทศออสเตรเลีย มหาวิทยาลัยแห่งชาติออสเตรเลียมีความโดดเด่นในด้านวิชาการและการวิจัยเป็นหลัก และถูกจัดให้เป็นมหาวิทยาลัยชั้นนำที่ดีที่สุดในทวีปออสเตรเลียและในซีกโลกใต้ นอกจากนี้ มหาวิทยาลัยแห่งชาติออสเตรเลียเป็นหนึ่งในสมาชิกของกลุ่มมหาวิทยาลัยชั้นนำ 8 แห่งของออสเตรเลีย (Group of Eight), สมาคมมหาวิทยาลัยภาคพื้นแปซิฟิก (Association of Pacific Rim Universities) และ พันธมิตรมหาวิทยาลัยด้านการวิจัยระหว่างประเทศ (International Alliance of Research Universities)
ประวัติ

มหาวิทยาลัยแห่งชาติออสเตรเลียก่อตั้งเมื่อ ค.ศ. 1946 โดยรัฐบาลออสเตรเลีย ในฐานะเป็นมหาวิทยาลัยของประเทศที่ทุ่มเทในด้านการวิจัยเป็นหลัก อันปรากฏอยู่ในภารกิจของมหาลัยที่จะพัฒนาการวิจัยระดับหลังปริญญาตรี เพื่อสนองตอบต่อและที่มีความเกี่ยวข้องกับสาขาที่มีความสำคัญต่อออสเตรเลียในด้านต่างๆ ในปี ค.ศ. 1960 มหาวิทยาลัยได้ขยายการเรียนการสอนให้ครอบคลุมระดับปริญญาตรี โดยควบรวมกับ Canberra University College อย่างไรก็ตาม มหาวิทยาลัยคงแยกการดำเนินงานของทั้งสองส่วนต่อไป โดยให้สถาบันการศึกษาขั้นสูง (Institute of Advanced Studies) เน้นการวิจัยและการศึกษาระดับหลังปริญญาตรีต่อไป และให้คณะต่าง ๆ จัดการเรียนการสอนระดับปริญญาตรีเป็นส่วนใหญ่ นอกจากนั้น ยังจัดตั้งวิทยาลัย และศูนย์การศึกษาเฉพาะทางขึ้นอีกหลายแห่งในภายหลังเช่นกัน มหาวิทยาลัยแห่งชาติออสเตรเลียเป็นมหาวิทยลัยแห่งเดียวในประเทศที่มีธรรมนูญและโครงสร้าง ซึ่งกำหนดตามพระราชบัญญัติแห่งสภาเครือจักรภพ (Act of the Commonwealth Parliament) ซึ่งต่างจากมหาวิทยาลัยของรัฐแห่งอื่นที่จัดตั้งตามรัฐบัญญัติของแต่ละรัฐหรือสภารัฐเท่านั้น
โครงสร้างการจัดการศึกษา

โครงการการจัดหน่วยการเรียนการสอนและการศึกษาวิจัยของ ANU มีความซับซ้อนพอสมควร เนื่องมาจากประวัติศาสตร์การพัฒนาการของมหาวิทยาลัย เดิมทีมหาวิทยาลัยจัดการศึกษาเป็น 3 ส่วนหลัก คือ สถาบันการศึกษาขั้นสูง (บัณฑิตวิทยาลัยการวิจัยต่าง ๆ) คณะ และหน่วยการศึกษาอื่น ๆ (เช่น บัณฑิตวิทยาลัย ศูนย์วิจัย ศูนย์ศึกษาต่าง ๆ) อย่างไรก็ตาม นับตั้งแต่ปี ค.ศ. 2006 เป็นต้นมา มหาวิทยาลัยได้พยายามจัดหมวดหมู่หน่วยการเรียนการสอนและการวิจัยต่าง ๆ ทั่ว ANU ที่เน้นศึกษาและสอนในสาขาวิชาใกล้เคียงหรือในอาณาบริเวณศึกษาเดียวกัน ที่มีอยู่อย่างกระจัดกระจายทั้งในสถาบันการศึกษขั้นสูง คณะ และหน่วยการศึกษาอื่น ๆ เพื่อให้เกิดการประสานงานและร่วมมือกันในการดำเนินงานทางการศึกษาวิจัยในทุกระดับให้เป็นเอกภาพ และเป็นไปในทิศทางที่เหมาะสมต่อการแข่งขันในโลกปัจจุบันมากยิ่งขึ้น ด้วยการจัดตั้งระบบสหวิทยาลัยขึ้น เพื่อเป็นหน่วยการบริหารงานที่นำเอาหน่วยการศึกษาวิจัยต่าง ๆ มาร่วมมือกันอย่างใกล้ชิด
สหวิทยาลัย

การก่อตั้งระบบสหวิทยาลัย (Colleges) เพิ่งริเริ่มได้ไม่นานมานี้ โดยค่อย ๆ เริ่มการประสานงานกันตั้งแต่ปี 2006 จนเป็นรูปธรรมมากขึ้นในปีถัดมา และมีการเปลี่ยนแปลงโครงสร้างการบริหารใหม่อีกครั้งในปี 2017 ในปัจจุบัน มีสถาบันวิจัย คณะ และศูนย์ต่าง ๆ เข้ามาอยู่ภายในสหวิทยาลัยทั้ง 7 แห่ง และคาดว่าระบบสหวิทยาลัยนี้จะเข้ามามีบทบาทสำคัญในการบริหารการศึกษาต่อไป เพื่อให้การวิจัยและการเรียนการสอนในสาขาวิชาที่ใกล้เคียงกันมีการร่วมมือ และแบ่งสรรการใช้ทรัพยาการร่วมกัน โดยเฉพาะบุคลากรทางวิชาการ ให้มีประสิทธิภาพ ก่อให้เกิดความก้าวหน้าทางวิชาการและมุ่งสู่ความเป็นเลิศต่อไป ปัจจุบันประกอบด้วย
สหวิทยาลัยสุขภาพและการแพทย์ (ANU College of Health and Medicine) ประกอบด้วย สำนักวิชาแพทยศาสตร์ สำนักวิชาการวิจัยด้านการแพทย์ จอห์น เคอร์ติน ศูนย์ระบาดวิทยาและสุขภาพประชากรแห่งชาติ และสำนักวิชาการวิจัยด้านจิตวิทยา
สหวิทยาลัยวิทยาศาสตร์ (ANU College of Science) ประกอบด้วย ศูนย์ความตระหนักสาธารณะทางวิทยาศาสตร์แห่งชาติ สำนักวิชาสิ่งแวดล้อมและสังคมเฟนเนอร์ สถาบันวิจัยทางคณิตศาสตร์ สำนักวิชาการวิจัยด้านดาราศาสตร์และฟิสิกส์ดาราศาสตร์ สำนักวิชาการวิจัยด้านชีววิทยา สำนักวิชาการวิจัยด้านเคมี สำนักวิชาการวิจัยด้านวิทยาศาสตร์พื้นพิภพ และสำนักวิชาการวิจัยด้านฟิสิกส์
สหวิทยาลัยวิศวกรรมศาสตร์ วิทยาการคำนวณ และไซเบอร์เนติกส์ (ANU College of Engineering, Computing and Cybernetics) ประกอบด้วย สำนักวิชาวิศวกรรมศาสตร์ สำนักวิชาวิทยาการคำนวณ และสำนักวิชาไซเบอร์เนติกส์
สหวิทยาลัยธุรกิจและเศรษฐศาสตร์ (ANU College of Business and Economics เก็บถาวร 2021-01-19 ที่ เวย์แบ็กแมชชีน) ประกอบด้วย สำนักวิชาการวิจัยด้านการจัดการ สำนักวิชาการวิจัยด้านการเงิน คณิตศาสตร์ประกันภัย และสถิติ สำนักวิชาการวิจัยด้านการบัญชี และสำนักวิชาการวิจัยด้านเศรษฐศาสตร์
สหวิทยาลัยเอเชียและแปซิฟิก (ANU College of Asia and the Pacific) ประกอบด้วย สำนักวิชานโยบายสาธารณะครอว์ฟอร์ด สำนักวิชากิจการเอเชียแปซิฟิกคอรัลเบลล์ สำนักวิชาวัฒนธรรม ประวัติศาสตร์ และภาษา สำนักวิชาการควบคุมและธรรมภิบาลโลก และศูนย์ออสเตรเลียว่าด้วยจีนในโลก
สหวิทยาลัยศิลปศาสตร์และสังคมศาสตร์ (ANU College of Arts and Social Sciences) ประกอบด้วย สำนักวิชาการวิจัยด้านสังคมศาสตร์ และสำนักวิชาการวิจัยด้านมนุษยศาสตร์และศิลปศาสตร์
สหวิทยาลัยนิติศาสตร์ (ANU College of Law เก็บถาวร 2011-11-26 ที่ เวย์แบ็กแมชชีน) ประกอบด้วยสำนักวิชานิติศาสตร์
นอกจากนี้ ยังมีหน่วยงานด้านวิชาการอื่นๆ (Other Academic Units) ประกอบด้วย ศูนย์ชนพื้นเมืองศึกษาแห่งชาติ (National Centre for Indigenous Studies) สำนักวิชาศึกษาทั่วไป (ANU Wide), สำนักโครงสร้างพื้นฐานด้านการคำนวณแห่งชาติ (National Computational Infrastructure) ศูนย์การศึกษา การเรียนรู้ และการสอนในระดับอุดมศึกษา (Centre for Higher Education, Learning and Teaching) สถาบันเพศภาวะ (Gender Institute) และสถาบันระดับโลกด้านภาวะผู้นำของสตรี (Global Institute for Women’s Leadership) อีกทั้งยังมีสถาบัน ศูนย์ สำนักวิชา และหน่วยย่อยๆ ในแต่ละสหวิทยาลัยอีกนับสิบแห่ง เพื่อขับเคลื่อนและส่งเสริมคุณภาพของการวิจัยเฉพาะทางในแต่ละสาขาวิชา
อันดับมหาวิทยาลัย

การจัดอันดับโดยสถาบันต่างๆ ได้พิจารณาความสำเร็จทั้งในด้านวิชาการ การวิจัย การเรียนการสอน การยอมรับจากสังคมทั้งวงการวิชาการและตลาดแรงงาน และความพร้อมในการบริการการศึกษา ซึ่งผลการจัดอันดับ สามารถกล่าวได้ว่ามหาวิทยาลัยแห่งชาติออสเตรเลียเป็นมหาวิทยาลัยอันดับหนึ่งของออสเตรเลีย และทั้งเป็นสถาบันการศึกษาระดับสูงชั้นแนวหน้าทั้งในภูมิภาคเอเซีย-แปซิฟิก และระดับระหว่างประเทศ ทั้งนี้แยกตามหน่วยงานที่ทำการจัดลำดับที่เป็นที่นิยมในการอ้างอิง ตัวอย่างเช่น
คอกโครัลลีไซมอนส์ จัดให้ ANU อยู่ในอันดับที่ 20 ของโลก ในปี ค.ศ. 2018 และเป็นมหาวิทยาลัยอันดับ 1 ของประเทศออสเตรเลีย โดยมีสาขาวิชาที่ถูกจัดอันดับให้อยู่ใน 20 อันดับสูงสุดของโลกเป็นจำนวนมาก ได้แก่ มานุษยวิทยา รัฐศาสตร์ การศึกษาการพัฒนา วิทยาศาสตร์พื้นพิภพและวิทยาศาสตร์ทางทะเล ภูมิศาสตร์ ประวัติศาสตร์ นิติศาสตร์ สังคมวิทยา กายวิภาคศาสตร์และสรีรศาสตร์ โบราณคดี สังคมศาสตร์และการจัดการ ศิลปศาสตร์และมนุษยศาสตร์ สังคมสงเคราะห์และนโยบายสังคม เกษตรศาสตร์และวนศาสตร์ และปรัชญา
วารสาร ไทมส์ไฮเออร์เอดูเคชันซัปพลีเมนต์ซึ่งเป็นหนึ่งในผู้จัดอันดับสถาบันการศึกษาต่าง ๆ ของโลก จัดให้ ANU อยู่ในลำดับที่ 48 ของโลกในปี ค.ศ. 2018 และเป็นมหาวิทยาลัยอันดับที่ 2 ในประเทศออสเตรเลีย โดยในแต่ละสาขาต่างก็อยู่ใน 100 อันดับแรกของโลกทั้งสิ้น (สาขาสังคมศาสตร์ลำดับที่ 23, สาขาวิทยาศาสตร์กายภาพลำดับที่ 31, สาขาศิลปศาสตร์และมนุษยศาสตร์ลำดับที่ 33, สาขาธุรกิจและเศรษฐศาสตร์ลำดับที่ 36, สาขาชีววิทยาศาสตร์ลำดับที่ 45, สาขาวิศวกรรมศาสตร์และเทคโนโลยีลำดับที่ 66, สาขาวิทยาศาสตร์สุขภาพชั้นคลินิกและปรีคลินิกลำดับที่ 73)
นิตยสารนิวส์วีค (Newsweek) ในปี ค.ศ. 2006 ได้จัดให้มหาวิทยาลัยอยู่ในอันดับที่ 38 จาก 100 อันดับมหาวิทยาลัยทั่วโลก
มหาวิทยาลัยเซี่ยงไฮ้เจียวทง ในปี ค.ศ. 2007 ได้จัดลำดับให้มหาวิทยาลัยแห่งชาติออสเตรเลียอยู่ในอันดับที่ 57 จาก 500 อันดับทั่วโลก ทั้งนี้ ANU เคยได้รับการจัดให้อยู่ในอันดับที่ 54, 56, 53 และ 49 ในปี ค.ศ. 2006, 2005, 2004 และ 2003 ตามลำดับ
มอร์ริสซีย์

| มอร์ริสซีย์ |
| --- | --- |

ข้อมูลพื้นฐาน
ชื่อเกิด: สตีเวน แพทริก มอร์ริสซีย์
เกิด:  (1959-05-22) 22 พฤษภาคม ค.ศ. 1959 (65 ปี) เดวิฮิว, แลงคาเชอร์, อังกฤษ
แนวเพลง: อินดี้ร็อก, ออลเทอร์นาทิฟร็อก, อินดี้ป็อป
อาชีพ: นักร้อง, นักแต่งเพลง
เครื่องดนตรี: เสียงร้อง
ช่วงปี: 1977–ปัจจุบัน
ค่ายเพลง: HMV, Parlophone, Sire, RCA, Reprise, Mercury, Attack, Sanctuary, Decca, Lost Highway, Major Minor, Harvest
นักดนตรี
สตีเวน แพทริก มอร์ริสซีย์ (อังกฤษ: Steven Patrick Morrissey) หรือรู้จักกันในชื่อ มอร์ริสซีย์ (Morrissey) เป็นนักร้องนักแต่งเพลงชาวอังกฤษ รู้จักกันดีในฐานะนักร้องนำวงเดอะสมิธส์ในช่วงยุค 1980 ที่ประสบความสำเร็จอย่างสูงในสหราชอาณาจักรจนวงแตกในปี 1987 มอร์ริสซีย์เริ่มมาเป็นศิลปินเดี่ยว โดยขึ้นสู่อันดับท็อป 10 ในยูเคซิงเกิลซาร์ตถึง 10 ครั้ง โดยออกสตูดิโออัลบั้มแรกViva Hate ในปี 1988 ซึ่งติดอันดับ 1 ในยูเคอัลบั้มซาร์ต
มอร์ริสซีย์ เป็นที่รู้จักในกว้างขวางว่าเป็นผู้ริเริ่มยุคดนตรีอินดี้ นิตยสารเพลง NME ได้ยกย่องมอร์ริสซีย์ว่า "เป็นหนึ่งในศิลปินที่มีอิทธิพลมากที่สุดตลอดกาล" ในขณะหนังสือพิมดิอินดีเพ็นเดนต์ กล่าวว่า "ป็อปสตาร์สวนมากจะต้องตายก่อนที่จะถึงสถานะชื่อดังในชีวิตของเขา" ในปี 2004 พิซฟอร์กมีเดีย เรียกเขาว่า "หนึ่งในบุคคลที่ยอดเยี่ยมในวัฒนธรรมตะวันตก ช่วง 20 ปีที่ผ่านมา"
มหาวิทยาลัยแห่งชาติโซล

| --- | --- |
서울대학교

คติพจน์อังกฤษ: The truth is my light
ประเภท: มหาวิทยาลัยแห่งชาติ
สถาปนา: ค.ศ. 1946
ผู้ศึกษา: 28,264 คน (2022) 
ปริญญาตรี: 15,870 คน
บัณฑิตศึกษา: 12,394 คน
นักศึกษาปริญญาเอก: 4,019 คน
ที่ตั้ง: โซล, เกาหลีใต้
เครือข่าย: สมาคมมหาวิทยาลัยภาคพื้นแปซิฟิก
เว็บไซต์: en.snu.ac.kr

อาคารพิพิธภัณฑ์ศิลปะแห่งใหม่
มหาวิทยาลัยแห่งชาติโซล (อังกฤษ: Seoul National University, SNU; เกาหลี: 서울대학교; ฮันจา: 서울大學校; อาร์อาร์: Seoul Daehakgyo, ซออุลแทฮักกโย หรือ ซออุลแท) เป็นมหาวิทยาลัยวิจัยแห่งชาติ มีวิทยาเขตหลักตั้งอยู่ในเขตควันอัก (Gwanak-gu) ทางตอนใต้ของกรุงโซล ปัจจุบันมหาวิทยาลัยแห่งชาติโซลเป็นผู้นำทางด้านการศึกษาและการวิจัยของเกาหลีใต้ โดยเป็น 1 ใน 3 มหาวิทยาลัยที่มีชื่อเสียงที่สุดในเกาหลีใต้ร่วมกับมหาวิทยาลัยเกาหลีและมหาวิทยาลัยย็อนเซ
ประวัติ

ประวัติการก่อตั้งมหาวิทยาลัยแห่งชาติโซลนั้นมีประวัติยาวนานในสมัยจักรวรรดิเกาหลี เนื่องจากเป็นการผนวกหลากหลายอดีตสถาบันอุดมศึกษาในสมัยจักรวรรดิเกาหลี และดำเนินการจัดตั้งวิทยาลัยแพทยศาสตร์คย็องซ็อง ถือว่าเป็นวิทยาลัยแรกในการจัดตั้งมหาวิทยาลัยแห่งนี้ ต่อมาจักรวรรดิญี่ปุ่นได้ล้มล้างจักรวรรดิเกาหลี ทำให้เกาหลีตกเป็นอาณานิคมของญี่ปุ่นในปี ค.ศ. 1924 สถาบันแห่งนี้ถูกผนวกเป็นมหาวิทยาลัยจักรวรรดิลำดับที่ 6 จากมหาวิทยาลัยจักรวรรดิ (Imperial University) 9 แห่งของจักรวรรดิญี่ปุ่น โดยใช้ชื่อว่า "มหาวิทยาลัยจักรวรรดิเคโจ" (京城帝国大学 — Keijō Imperial University) ควบคุมโดยกระทรวงศึกษาธิการ วิทยาศาสตร์ และวัฒนธรรมของญี่ปุ่น
ภายหลังสงครามโลกครั้งที่ 2 สิ้นสุดลง สหรัฐอเมริกาเข้ามามีบทบาทในเกาหลี มหาวิทยาลัยแห่งนี้ได้เปลี่ยนชื่อกลับมาเป็น "มหาวิทยาลัยคย็องซ็อง" และในวันที่ 27 สิงหาคม ค.ศ. 1946 ได้มีผนวกส่วนที่เหลืออยู่ของสถาบันอุดมศึกษา 9 แห่งเพื่อจัดตั้งเป็น "มหาวิทยาลัยแห่งชาติโซล" ปัจจุบันมี 5 วิทยาลัยเขตหลักคือวิทยาเขตควานัก วิทยาเขตซูว็อนของวิทยาลัยเกษตรศาสตร์ วิทยาเขตชงโนของวิทยาลัยแพทยศาสตร์ วิทยาเขตพยองจัง และวิทยาเขตชีฮึง
วิทยาลัย

ระดับปริญญาตรีมีวิทยาลัยรวมทั้งสิ้น 16 วิทยาลัย
วิทยาลัยมนุษยศาสตร์  (College of Humanities)
วิทยาลัยสังคมศาสตร์  (College of Social Sciences)
วิทยาลัยวิทยาศาสตร์ธรรมชาติ  (College of Natural Sciences)
วิทยาลัยเกษตรศาสตร์และศาสตร์ชีวิต (College of Agriculture and Life Sciences)
วิทยาลัยบริหารธุรกิจ  (College of Business Administration)
วิทยาลัยศึกษาศาสตร์ (College of Education)
วิทยาลัยวิศวกรรมศาสตร์  (College of Engineering)
วิทยาลัยวิจิตรศิลป์ (College of Fine Arts)
วิทยาลัยนิเวศวิทยามนุษย์ (College of Human Ecology)
วิทยาลัยการศึกษาเสรี (College of Liberal Studies)
วิทยาลัยแพทยศาสตร์ (College of Medicine)
วิทยาลัยดนตรี (College of Music)
วิทยาลัยพยาบาลศาสตร์ (College of Nursing)
วิทยาลัยเภสัชศาสตร์ (College of Pharmacy)
วิทยาลัยสัตวแพทยศาสตร์ (College of Veterinary Medicine)
หลักสูตรสหวิทยาการสำหรับปริญญาตรี (Interdisciplinary Programs for Undergraduates)
ชื่อเสียงและการยอมรับ

สื่อมวลชนยักษ์ใหญ่อย่างทอมสัน รอยเตอร์ได้จัดลำดับถึงมหาวิทยาลัยที่มีนวัตกรรมมากที่สุดในโลก โดยมหาวิทยาลัยแห่งชาติโซลอยู่ในอันดับที่ 31 ของโลก และในปี ค.ศ. 2009 École nationale supérieure des mines de Paris (MINES Paris Tech) ได้เผยว่า มหาวิทยาลัยแห่งชาติโซลเป็นสถาบันที่ผลิตประธานบริหารเป็นอันดับที่ 5 ของโลก จากประธานบริหาร 500 คนของนิตรสารฟอร์จูน
อันดับมหาวิทยาลัย

จากการจัดอันดับมหาวิทยาลัยของคอกโครัลลีไซมอนส์ประจำปี ค.ศ. 2023 ได้จัดลำดับให้มหาวิทยาลัยแห่งชาติโซลอยู่ในอันดับที่ 29 ของโลก อันดับที่ 17 ของทวีปเอเชีย และอันดับที่ 1 ของประเทศเกาหลีใต้
ประตูทางเข้าของวิทยาเขตหลัก สัญลักษณ์ของมหาวิทยาลัย
ประตูทางเข้ามหาวิทยาลัยแห่งชาติโซลหลังจากปรับปรุงในปี 2023
หอพักของวิทยาเขตหลัก
มหาวิทยาลัยแมกควอรี

| --- | --- |

ชื่อย่อ: MQ
คติพจน์: And gladly teche from the general Prologue to The Canterbury Tales  
ประเภท: รัฐ
สถาปนา: ค.ศ. 1964 พ.ศ. 2507
นายกสภาฯ: ไมเคิล เอแกน
ที่ตั้ง: ซิดนีย์, ออสเตรเลีย
เว็บไซต์: www.mq.edu.au
มหาวิทยาลัยแมกควอรี (อังกฤษ: Macquarie University - อักษรย่อ : MQ) เป็นมหาวิทยาลัยของรัฐบาล ตั้งอยู่ที่ซิดนีย์ รัฐนิวเซาท์เวลส์ ประเทศออสเตรเลีย  ก่อตั้งขึ้นในปี ค.ศ.1964 และเป็นหนึ่งในมหาวิทยาลัยที่เป็นผู้นำทางด้านการเรียน การสอน และผลงานวิจัยมหาวิทยาลัยหนึ่งในออสเตรเลีย เป็นมหาวิทยาลัยที่มีการเติบโตอย่างรวดเร็ว ได้รับการจัดอันดับให้อยู่ใน 200 อันดับต้นของมหาวิทยาลัยระดับโลก มหาวิทยาลัยแห่งนี้ มีความสัมพันธ์ในระดับสากล และภาคอุตสาหกรรมอย่างแน่นแฟ้น และยังผลิตนักศึกษาที่ประสบความสำเร็จในจำนวนที่สูงอีกด้วย
มหาวิทยาลัย มีนักศึกษาจากชุมชนที่หลากหลายอยู่ถึง 30,000 คน ในจำนวนนั้นมีนักศึกษานานาชาติ 8,800 คน มาจากกว่า 71 ประเทศ มหาวิทยาลัยตั้งอยู่ในอุทยานอันสวยงาม ขนาด 126 เฮกตาร์ ซึ่งห่างจาก Sydney Harbour ไปทางทิศตะวันตกเฉียงเหนือเพียง 30 นาทีเท่านั้น
วิทยาเขตของมหาวิทยาลัย > North Ryde Campus

ตั้งอยู่ในชุมชน North Ryde อยู่ทางทิศตะวันตกเฉียงเหนือของ Sydney สามารถเดินทางได้สะดวกทั้งรถไฟ และรถประจำทาง มีสิ่งอำนวยความสะดวกทั้งด้านบริการและเทคโนโลยีที่ทันสมัยวิทยาเขตอีกแห่งคือ International Campus, Manly สำหรับนักศึกษาที่ต้องการเรียนสาขาวิชา International Business และ Hospitality Management นอกจากนี้ Macquarie University ยังเป็นที่ตั้งของ Research Park ซึ่งได้รับการพัฒนาจากต้นแบบโครงการที่ประสบความสำเร็จ ในอเมริกา อังกฤษ และ สิงคโปร์
มหาวิทยาลัยได้เปิดสอนปริญญาโทบางหลักสูตรในต่างประเทศ เช่น สิงคโปร์ ฮ่องกง และญี่ปุ่นอีกด้วย ซึ่งนักศึกษาที่จบจากที่นี่จะมีความเป็นเลิศในด้านของงานการวิจัย และนวัตกรรม ที่ได้รับรางวัล และจัดให้อยู่ในอันดับที่สูง มุ่งเน้นความหลากหลายทางวัฒนธรรม และความเป็นสากล